บาทเปิด 31.23 บาทต่อดอลลาร์ ทรงตัว
เงินบาทเปิดตลาด 31.23 บาทต่อดอลลาร์ ทรงตัว ยังกังวลการเมืองในประเทศ มองกรอบ 31.15-31.30บาทต่อดอลลาร์
22 ต.ค. 2563

นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ 31.23 บาท/ดอลลาร์ ทรงตัวอยู่ในระดับเดียวกับช่วงปิดตลาดเย็นวานนี้เพราะยังไม่มีปัจจัยใหม่เข้ามา ขณะที่ค่าเงินในภูมิภาคมีทิศทางแข็งค่า เนื่องจากดอลลาร์อ่อนค่าหลังได้รับแรงกดดันจากปัจจัยทางการเมืองเกี่ยวกับการเลือกตั้งประธานาธิบดีสหรัฐ และการเจรจาเกี่ยวกับมาตรการด้านการคลังเพื่อแก้ปัญหาผลกระทบจากสถานการณ์โควิด-19 ที่ยังไม่มีความคืบหน้า
"บาทมีทิศทางทรงตัว ไม่ได้แข็งค่าตามภูมิภาค เนื่องจากนักลงทุนกังวลต่อสถานการณ์ทางการเมืองในประเทศช่วงวันหยุดยาวที่อาจมีการชุมนุมเกิดขึ้นได้ ทิศทางวันนี้น่าจะแกว่งตัวในกรอบ" นักบริหารเงิน กล่าว นักบริหารเงินประเมินกรอบการเคลื่อนไหวของเงินบาทวันนี้ไว้ที่ 31.15-31.30 บาท/ดอลลาร์